Гала рекламира бъдещата тъща на Плевнелиев, чакаме стринката на Деси Банова и леличките от детската градина - Big5.bg
Понеделник, 09 Април 2018 10:06
Гала рекламира бъдещата тъща на Плевнелиев, чакаме стринката на Деси Банова и леличките от детската градина
Гала се превърна в служебното лице, което чете скучните слова в съвета на сватбите. Само че в реалити формат. Водещата и екипът й превърнаха в досаден цирк връзката между синоптичката Деси Банова и бившия президент Росен Плевнелиев. След като с часове ни занимават с искрената им младежка любов и супер интересни подробности около годежа им, днес беше редно в ефир да цъфне и бъдещата тъща на Плевнелиев - мама Лили. Сюжетът в "На кафе" отново беше до болка познат - Гала се скъса да хвали новата светска двойка, Деси Банова беше и с дъщеря си Йоанна. Тя за стотен път повтори колко умен и уникален е милионерът Росен, как с него е уцелила едва ли не шестицата в тотото. В следващите епизоди по Нова ТВ очакваме стринката на синоптичката, нейни братовчеди и абсолютно всички гости, които са поканили на сватбата си. Предаването на Гала пък след това може да издаде колекция с дискове, които да разпространява безплатно с вестници, за да имат за спомен всички уникалните срещи на Гала с родствениците на Деси Банова. От екипа на Гала все още не са се сетили да поканят леличките на синоптичката от детската градина, които да разкажат колко послушно момиченце е била и да как си е изяждала първо, второ и трето на обяд. Прекалената публичност на връзката между Банова и Плевнелиев започна да се превръща от реклама в досаден турски сериал, с който ни занимават ежедневно. Влюбените сами се натресоха в медиите под претекст, че искали всичко да е открито, за да не попадат под прицела на жълтата преса. Оказва се обаче, че целта е била да се случи обратното - някой да се поинтересува от позабравения Плевнелиев и от възлюбената му, за която преди това никой от колегите не се сещаше.
Виктор Орбан е мъдър, г-н Плевнелиев!
Георги Марков: Уважаемият президент Плевнелиев проявява “храброст”, заявявайки, че ще бъде на барикадата срещу националпопулизма. Може би защото знае, че такава няма да има. Жалко, че не беше на барикадата срещу комунизма на 14 декември 1989 г., а още си стискаше партийната книжка на БКП.
Плевнелиев прозря и възможност за чужда намеса в протестите, тъй като видял кола с руска регистрация в Бургас
„Президентът Радев в момента се държи като опозиционен лидери и донякъде като подбудител на протестите. Той подклажда напрежението, а не бива да прави това в ситуацията, в която се намира държавата”. Така, с нападки към действащия президент Румен Радев, започна участието си в сутрешния блок на Нова ТВ президентът в периода 2012 – 2017 година Росен Плевнелиев.
"Виждам паралели и виждам разлики в протестите сега и тези, които доведоха до оставка на кабинета „Борисов“. Протестите мимикрират в исканията – бяха горивата, „Гражданска отговорност” и т.н. Подобни и по-мащабни протести имаше и по мое време, имаше случаи и на самозапалили се граждани. Какво направих аз при протестите? Отидох при тях, поканих ги в президентството, организирах дебати там, заедно с протестиращи, синдикати, работодатели, неправителствени организации и др.”, даде пример Плевнелиев със себе си.
„Държавният глава не бива да стои отстрани и да подбужда протестите. Единственият начин да се реализират исканията на гражданите е през институциите, другото е хаос.”, започна със съветите си към президента Плевнелиев и изтъкна своя подход на диалог.
„Бъдещ министър-председател ли работи президентът днес?“, запита Плевнелиев и предложи Радев да приеме протестиращите, с което влезе в противоречие на тезата, че Радев ги организира.
Според Плевнелиев, президентът Радев не бил предложил никакви идеи за борба с корупцията, явно забравяйки за наложени няколко вета именно по закони, чрез които се прокрадват корупционни и лобистки интереси.
Плевнелиев коментира и казуса с думите на Валери Симеонов за майките на деца с увреждания и оставането му на поста: „За подобни думи трябва да се носи отговорност. Но мисля също, че това е въпрос на личностна преценка. Борисов е изчакал да види какво ще се случи. Какви са възможностите на министър-председателя да се раздели със своя вицепремиер и как това ще се отрази на коалиционната конструкцията, аз не мога да коментирам. Не съм запознат в детайли. Вярно е, че премиерът губи от това, че не взе оставка".
Росен Плевнелиев прозря и възможност за чужда намеса в протестите. Като аргумент за това твърдение посочи наличието на кола с руски номера на протеста в Бургас. Плевнелиев дори призова службите да проучат въпроса, защото се съмнява, че България е част от една геополитическа война. Затова смята още, че протестите не са автентични. „Не съм убеден дали не сме свидетели на геополитически сблъсък на наша територия”, усъмни се Плевнелиев.
И продължи с геополитика и с проблема на русофилите: „Ако този кабинет продължи да работи, механизмът за наблюдение ще отпадне, ще влезем в Шенген и в Еврозоната. Точно това е големият проблем за всички русофили“, каза той.
По отношение качеството на строителството на магистралите Росен Плевнелиев припомни, че когато той е бил министър на регионалното развитие, Сергей Станишев бил ходил с буркани, пълни с пепел. Плевнелиев изложи следната конспиративна версия за това: че пепелта на Станишев била от рудник и се използвала като съставка на асфалт, а не че е самият асфалт.
Плевнелиев се похвали с това, че е единственият български президент, избран без подкрепата на ДПС, за разлика от Радев.
Русофобското наддаване започна
Поанта на това русофобско наддаване даде председателят на ПГ на ГЕРБ Цветан Цветанов, който възкреси идеята за прогонване на руски дипломати заради някакви митични „нови доказателства” по случая „Скрипал”, нищо че темата в ЕС окончателно бе затворена преди половин година…
Проф. Светлана Шаренкова, Епицентър
В последните дни все по-очевидно става активизирането на русофобските среди у нас, при това от типичния за тях език на омразата преминаха към истерично кресчендо с елементи на теория на конспирацията.
Началото бе дадено от конференция на атлантици под нафталинения надслов: „НАТО – кауза вечна, кауза свята”.
В „изводите” на събитието фигурират такива бисери като призива за прекратяване на всякакъв диалог с Русия, за пълна цензура на всички руски медии и забрана на неудобните НПО-та, за „тотална дерусификация”, вкл. заличаване на всички руски имена и на имената на „национални предатели” като... световноизвестния поет и антифашист Никола Вапцаров.
Как да наречем това?
Просто – откровен фашизъм, предрешен като евроатлантизъм...
Същата патология лъха и от думите на проваления бивш президент Росен Плевнелиев, който без никакви доказателства обвини големи български медии в зависимости от Русия. Призна си, че е пробвал да им наложи цензура с помощта на посланика на САЩ.
Чудесен пример защо сме на незавидното 111-о място по свобода на словото?!
На същия форум, провел се в иначе по закон деполитизирания Софийски университет, бившият премиер Иван Костов призна факта, че евроатлантическия консенсус сред българите е минало, и заклейми президент, премиер, правителство, парламентарни партии и прокуратура в проруска политика.
Какво се случва? Поредица случайни съвпадения или целенасочена и инспирирана отвън атака?
Опит на ястреби на чужда хранилка да покажат активност или опит за изнудване на българските институции да водят определена външна и вътрешна политика?
Политическа пропаганда или добре платен „изтребителен” лобизъм с марка Ф-16?
Рестартиране на езика на омразата или организиран саботаж на предстоящите важни разговори за АЕЦ „Белене” и тръбата с руски газ от „Турски поток”?
Каквото и да е, институциите ни категорично трябва да отхвърлят подобно извиване на ръцете. И да работят за българския национален интерес, който е ясен – балансирана външна политика в новия многополюсен свят, и наред с членството в ЕС да развиваме традиционните си специални отношения с Русия, както и с променящ се и динамичен Китай.
Да използваме последния си шанс да бъдем икономически и енергиен мост между Русия и Европа, да работим срещу санкциите, които все повече държави определят като вредни и абсурдни.
А иначе, колкото по-крайни стават евроатлантическите фанатици, толкова по-ясно се вижда, че русофобията е фатално демодирана, безинтересна и неприемлива за огромното мнозинство от българския народ.